Yun Gwan

Yun Gwan (hangul: 윤관) [født 1040, død 1111) var koreansk general, som er best kjent for å ha trent en hær på 17.000 soldater (Byeolmuban) og ledet denne til seier i kamper mot jursjenerne som startet i 1107. Han fikk tillatelse til dette av Goryeo-kongen Sukjong (1054–1105). For å feire seieren lot Yun bygge ni fort langs den nordlige grensa til goryeo-riket. Den neste koreanske monarken Yejong (1079–1122) beordret i 1108 Yun å trekke styrkene sine tilbake fra den goryeo-jursjenerske grense, og etter interne stridigheter i goeyeo-riket ble fortene til slutt overlevert til Jursjenerne og Yun ble avsatt og fengslet. I 1110 ble han satt fri og tilbudt å vende tilbake til sin stilling som general, noe han avslo. Han han dro tilbake til hjembyen og døde der året etter.

Etter Yun Gwans død erobret jursjenerne det kinesiske Liao-dynastiet og etablerte sitt eget jursjenerdynasti. Goryeoriket ble etter dette mer isolert etter at en mistet muligheten for handel med Song-dynastiet og alle andre naboer og ble med tiden svekket.



Kategori:Koreanske generaler
Kategori:Personer fra Gyeonggi